दैवी ह्येषा गुणमयी...


श्लोकः 

दैवी ह्येषा गुणमयी मम माया दुरत्यया ।
मामेव ये प्रपद्यन्ते मायामेतां तरन्ति ते ॥ १४ ॥
अयं भगवद्गीतायाः सप्तमोध्यायस्य ज्ञानविज्ञानयोगस्य चतुर्दशः(१४) श्लोकः ।

पदच्छेदः
दैवी हि एषा गुणमयी मम माया दुरत्यया माम् एव ये प्रपद्यन्ते मायाम् एतां तरन्ति ते ॥ १४ ॥

अन्वयः
दैवी गुणमयी एषा मम माया दुरत्यया । ये माम् एव प्रपद्यन्ते ते एतां मायां तरन्ति ।

शब्दार्थः 
दैवी = वैष्णवी
गुणमयी = त्रिगुणात्मिका
एषा = असौ
मम माया = मम मायाशक्तिः
दुरत्यया हि = लङ्घयितुम् अशक्या खलु
ये = ये जनाः
माम् एव = माम् एव
प्रपद्यन्ते = शरणं गच्छन्ति
ते = ते
एताम् = इमाम्
मायाम् = मायाशक्तिम्
तरन्ति = अतिक्राम्यन्ति ।

अर्थः 
एषा लोकोत्तरा गुणत्रयस्वरूपा मम माया केनापि न लङ्घयितुं शक्यते । ये तावत् भक्ताः सन्तः माम् एव शरणम् आगच्छन्ति ते अवश्यम् इमां मायां लङ्घयितुं शक्नुवन्ति ।

बाह्यसम्पर्कतन्तुः

 14
श्टब्स् संस्कृतसम्बद्धाः
श्रीमद्भगवद्गीतायाः श्लोकाः
सर्वे अपूर्णलेखाः
न प्राप्तः गीतासम्बद्धभाषानुबन्धः
सर्वे न प्राप्ताः भाषानुबन्धाः

सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः